Дублино

**Дублино** — историско село во Општина Демир Капија, Македонија. Денес, во месноста има обработливи површини и се наоѓа во атарот на селото Бистренци.

## Географија и местоположба

Дублино се наоѓало под селото Бистренци, скоро допирајќи се со него, над устието на Дублинска Река во Вардар. Во атарот извираат изворите  Стубулски и Белачки, а во самото село имало чешма и повеќе бунари.

Месностите во атарот на селото ги носат следниве имиња: Бела Земја, Јаловици, Голобове, Острика, Слатина, Копанец, Строшка, Млачиште и Долна Лака.

Селото имало збиен тип, поделено на четири маала: Вардарско, Прекоречко, Средно и Календеровско.

## Историја

Во Дублино имало христијанско население, кое до 1913 година живеело на чифлик под Прекоречко Маало, додека над Белачкиот извор се наоѓало црквиште и гробишта. Христијаните таму давале курбан за време на зимскиот Св. Атанас.

## Стопанство

Селаните главно се занимавале со земјоделство.

## Население

Според статистиката на Васил К’нчов („Македонија. Етнографија и статистика“) во 1900 г. Дублино имало 50 Македонци христијани и 250 Македонци муслимани.

На етничката карта од 1927 г. Леонард Шулце Јена го покажува *Дубљани* (Dubljani) како македонско муслиманско село.

Според германска карта издадена во 1941 година, а заснована на пописот на Кралството Југославија од 1931 година, селото имало 250 Македонци.

### Родови

Дублино било муслиманско македонско село.

Според истражувањата на Воислав Радовановиќ во 1924 година родови во селото се:
* **Староседелци:** *Аличковци* (4 к.), *Мола-Мамутовци* (1 к.), *Алдовци* (1 к.), *Хаџи-Тајнрагини* (4 к.), *Хаџи-Усковци* (1 к.), *Ајлевци* (2 к.), *Матуховци* (2 к.), *Абдишовци* (2 к.), *Халилковци* (2 к.), *Чаушовци* (2 к.), *Јашковци* (1 к.), *Гуријовци* (1 к.), *Календеровци* (2 к.) и *Краповци* (1 к.).
* **Доселеници:** *Баловци* (1 к.), доселени се од Бесвица околу 1870 година; *Маренци* (1 к.), доселени се од селото Марена околу 1870 година; *Муаџировци* (1 к.), побегнале од Бела Слатина, кај Ораовец, Бугарија во 1878 година; *Хасанковци* (1 к.), Абдил домазет во Хаџи-Усковци од Војшанци се доселил во 1890 година; *Топчијовци* (1 к.), Ибраим домазет во Хаџи-Усковци од Прждево се доселил во 1897 година; *Кошаровци-Рифкини* (3 к.), доселени се од селото Прждево во 1902 година; *Мола-Аметовци* (1 к.), доселени се од селото Бистренци во 1903 година; *Мола-Насафци* (1 к.), доселени се од селото Корешница во 1907 година; *Фератовци* (2 к.), доселени се од селото Бистренци во 1907 година; *Масарлијовци* (1 к.), Ибраим домазет во Баловци од Корешница се доселил во 1912 година; *Суловци* (1 к.), доселени се од селото Барово во 1912 година, по потекло од Долни Дисан; *Салаовци* (1 к.), побегнале од Бесвица во 1913 година, кога селото било запалено; *Шилковци* (1 к.), доселени се од селото Бистренци во 1914 година; *Хасановци* (1 к.), доселени се од селото Барово во 1914 година; *Мендаковци* (1 к.), доселени се од селото Прждево во 1915 година; *Амеќовци* (1 к.), доселени се од Долни Дисан во 1916 година; *Чинаровци* (1 к.), дошле од селото Тимјаник во 1916 година; *Бековци* (1 к.), Абдил домазет во Аличковци од Бесвица доселен во 1916 година; *Тапанаровци* (1 к.), дошле како аргати од Прждево во 1918 година; *Ушиновци* (1 к.), Мустафа домазет во Мола-Мамутовци од Бистренци доселен во 1918 година; *Фејзовци* (1 к.), доселени од селото Тимјаник во 1918 година; *Ќошковци* (1 к.), Али домазет во Ајгеровци од Долни Дисан доселен во 1919 година; *Гаревци* (1 к.), доселени од Бистренци во 1919 година и *Алисовци* (1 к.), доселени од Барово во 1921 година.
* **Турски Цигани:**
****Доселени:** *Демировци* (1 к.), дошле како ковачи од Прждево во 1916 година.

## Самоуправа и политика

Во  век, Дублино било село во Тиквешката каза на Отоманското Царство.

## Наводи

## Поврзано
* Црква „Св. Петка“ — блиска црква

## Надворешни врски


Категорија:Историски села во Македонија
†
†
†
Категорија:Бистренци